Locuirea, din ce în ce mai scumpă. Costurile pentru români au crescut cu 20% de la începutul lui 2023, printre cele mai mari salturi din UE
Costurile asociate locuirii în România, de la achiziționarea unei locuințe până la repararea acesteia, au crescut cu aproape 20% de la începutul anului 2023 și până în octombrie 2024, arată datele biroului european de statistică publicate recent. Este al doilea cel mai mare avans din Uniunea Europeană în această perioadă și pune prețurile din țara noastră la un nivel dublu față de cele din 2015.